
Seletuskiri

Narva Linnavolikogu määruse eelnõu 

„Narva Linnavalitsuse Arhitektuuri- ja Linnaplaneerimise Ameti põhimääruse

muutmine” juurde

Linnavalitsus esitab linnavolikogule ettepaneku muuta Narva Linnavalitsuse Arhitektuuri- ja Linnaplaneerimise Ameti põhimääruse § 15 punktid 1-15.
Muudatus on tingitud 01.07.2015 ehitusseaduse kehtetuks tunnistamisega ning 01.07.2015 ehitusseadustiku jõustumisega 
Kohaliku omavalitsuses korralduse seaduse §22 lõige 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

Ehitusseadusetiku § 2 lõike 1 kohaselt seadustikku kohaldatakse ehitisele, selle kavandamisele ning ehitamisele, kasutamisele ja korrashoiule niivõrd, kuivõrd seda ei ole reguleeritud muu seadusega, ratifitseeritud rahvusvahelise lepinguga või Euroopa Liidu õigusaktiga. Seadustik kehtib ka territoriaalmeres ja majandusvööndis.

Ehitusseadustiku 

§35 lõike 2 ja § 39 lõike 1 kohaselt  ehitusteatis esitatakse kohaliku omavalitsuse üksusele ning ehitusloa annab kohaliku omavalitsuse üksus, kui seaduses ei ole sätestatud teisiti

§ 47 lõike 3 ja § 57 lõike 1 kohaselt  kasutusteatis esitatakse kohaliku omavalitsuse üksusele ning kasutusloa annab kohaliku omavalitsuse üksus, kui seaduses ei ole sätestatud teisiti

§ 101 lõike 1 Tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa

§ 106 lõike 1 ja § 107 lõike 1 kohaselt avalikus veekogus kaldaga püsivalt ühendatud või kaldaga funktsionaalselt seotud ehitise ehitamiseks esitatakse ehitusteatis kohaliku omavalitsuse üksusele ning pädev asutus avalikus veekogus kaldaga püsivalt ühendatud või kaldaga funktsionaalselt seotud ehitise ehitusloa andmiseks on kohaliku omavalitsuse üksus.
§ 110 lõike 1 ja § 130 lõike 1 kohaselt avalikus veekogus kaldaga püsivalt ühendatud või kaldaga funktsionaalselt seotud ehitise kasutamiseks esitatakse kasutusteatis kohaliku omavalitsuse üksusele.

§ 130 lõike 1 kohaselt ehitusseadustikus ja selle alusel kehtestatud õigusaktides sätestatud nõuete järgimise üle teostavad riiklikku järelevalvet käesolevas paragrahvis nimetatud asutused. Lõike 2 kohaselt kohaliku omavalitsuse üksus teostab riiklikku järelevalvet, täites selleks seadusetiku sama paragrahvi lõikes 2 loetletud ülesandeid

§ 131 kohaselt  korrakaitseorgan võib käesolevas seadustikus sätestatud riikliku järelevalve teostamiseks kohaldada korrakaitseseaduse §-des 30, 31, 32, 49, 50, 51 ja 52 sätestatud riikliku järelevalve erimeetmeid korrakaitseseaduses sätestatud alusel ja korras.

